נייט וולטרס

נייט וולטרס (באנגלית: Nate Wolters; נולד ב-15 במאי 1991) הוא כדורסלן אמריקאי, המשחק בקבוצת הכוכב האדום בלגרד מהליגה הסרבית המשתתפת גם ביורוליג.

ביוגרפיה
וולטרס נולד ב-סט. קלאוד, מינסוטה. למד ושיחק כדורסל במכללת דרום דקוטה. הוא סיים ארבע עונות בדרום דקוטה כשיאן האסיסטים של המכללה בכל הזמנים (669 אסיסטים) וכסגן מלך הסלים (2,363), וב-8 בפברואר 2013 קלע את שיא הנקודות בקריירה שלו - 53 נקודות, מה שהיווה שיא מכללה ושיא קונפרנס.

בשנת 2013 נבחר וולטרס במקום ה-38 בדראפט ה-NBA על ידי וושינגטון ויזארדס. באותו ערב הוא עבר בטרייד לפילדלפיה 76' ויום למחרת עבר בטרייד למילווקי באקס. בעונת הרוקי שלו, נהנה וולטרס מכמה פציעות של שחקנים ושיחק 58 משחקים, מהם פתח בחמישייה ב-31, ושסיפק 7.2 נק’, 2.6 ריב’ ו-3.2 אסיסטים למשחק. לקראת תום העונה הוא נפצע וסבל משבר בידו, שגרם לו להחמיץ את המשחקים האחרונים. בעונה לאחר מכן, תחת מאמן חדש, ג'ייסון קיד, הוא זכה לפחות קרדיט ובמהלך העונה הועבר לניו אורלינס פליקנס. אחרי שחתם פעמיים על חוזים ל-10 ימים בשורות הפליקנס, הוחלט שלא להאריך את חוזהו והוא שוחרר מהקבוצה. בהמשך שיחק וולטרס בבשיקטש הטורקית במדיה סיפק 11.6 נקודות ו-5.4 אסיסטים למשחק, ולאחר מכן שיחק בכוכב האדום בלגרד מסרביה.

לקראת עונת 2017/2018 חזר וולטרס ל-NBA כשחתם ביוטה ג'אז, אולם שותף רק בחמישה משחקים ושוחרר מהקבוצה בדצמבר. אחר כך הצטרף לאלאן שאלון. בסוף העונה, לקראת עונת 2018/2019, הצטרף לז'לגיריס קובנה, איתה הגיע לפלייאוף היורוליג. ב-28 משחקים במפעל הוא שיחק בממוצע 22 דקות, בהם רשם 11 נקודות ו-3.8 אסיסטים. בסדרת הגמר בליגה הליטאית גברה ז'לגיריס 0:3 על ריטאס וילנה, כאשר וולטרס קלע בממוצע בסדרה קצת יותר מ-9 נק' ב-17 דקות על הפרקט.

ב-23 ביוני 2019 חתם על חוזה לשנתיים במכבי תל אביב.

ב־5 בדצמבר 2019 נפצע והושבת לחודש וחצי, אך נפצע שוב שלושה משחקים בלבד לאחר חזרתו וסיים את העונה.

ב-31 במאי 2020, לאחר שמכבי תל אביב בחרה שלא להאריך את חוזהו לעונה נוספת, שוחרר וולטרס מן הקבוצה.

ב-25 ביולי 2020 חתם לעונה אחת בקבוצת אוניקס קאזאן מליגת ה-VTB, המשתתפת גם ביורוקאפ.

קישורים חיצוניים

הערות שוליים

כדורסלנים אמריקאים
כדורסלני מילווקי באקס
כדורסלני ניו אורלינס פליקנס
כדורסלני גרנד ראפידס דרייב
כדורסלני בשיקטש
כדורסלני הכוכב האדום בלגרד
כדורסלני יוטה ג'אז
כדורסלני אלאן שאלון
כדורסלני ז'לגיריס קובנה
כדורסלני מכבי תל אביב
כדורסלני אוניקס קאזאן
כדורסלני סולט לייק סיטי סטארס
כדורסלני אוניברסיטאות ומכללות בארצות הברית
אמריקאים שנולדו ב-1991